2016. gada 5. aprīlī Rīkojums Nr. 243

Rīgā (prot. Nr. 16  6. §)

**Par Latvijas Republikas pilnvarotiem pārstāvjiem Ziemeļu Investīciju bankā**

1. Lai nodrošinātu Latvijas Republikas interešu pārstāvēšanu Ziemeļu Investīciju bankas Direktoru valdē, saskaņā ar 2004. gada 11. februārī parakstīto Līgumu starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku norīkot:

1.1. Valsts kases pārvaldnieku Kasparu Āboliņu Ziemeļu Investīciju bankas Direktoru valdes direktora amatā uz laiku no 2016. gada 1. jūnija līdz 2020. gada 31. maijam;

1.2. Finanšu ministrijas valsts sekretāra vietnieci finanšu politikas jautājumos Līgu Kļaviņu Ziemeļu Investīciju bankas Direktoru valdes direktora vietnieka amatā uz laiku no 2016. gada 1. jūnija līdz 2020. gada 31. maijam.

2. Ar 2016. gada 1. jūniju atzīt par spēku zaudējušu Ministru kabineta 2012. gada 18. aprīļa rīkojumu Nr. 180 "Par Latvijas Republikas pilnvarotiem pārstāvjiem Ziemeļu Investīciju bankā" (Latvijas Vēstnesis, 2012, 61. nr.; 2013, 47. nr.).

Ministru prezidents Māris Kučinskis

Finanšu ministre Dana Reizniece-Ozola